Qui era Mègacles II?
Mègacles II (en grec Μεγακλῆς), atenès, fill de Alcmeón, net de Mègacles I i membre de la família dels Alcmeònides, fou un opositor a Pisístrat al segle vi aC. Juntament amb Licurg va expulsar a Pisístrat durant el primer regnat d'aquest últim com a tirà en el 560aC. Després d'onze anys d'exili, els dos grups rivals, els homes de la plana dirigits per Licurg i els homes de la costa, van tornar a enfrontar-se. Llavors Mègacles va proposar un enllaç matrimonial a Pisístrat segons el qual aquest es casaria amb la filla d'aquell.
Heròdot diu que també van enganyar als atenesos quan van muntar una escena amb una jove anomenada Fia, excepcionalment alta, vestida amb armadura, que va rebre a Pisístrat al seu retorn, després del seu casament, fent creure al poble que era la pròpia Atenea que hauria arribat a proclamar a Pisístrat com a tirà, encara que sigui també el propi Heròdot el que dubta de la veracitat d'aquesta història.
Sis anys més tard, Mègacles es tornaria contra Pisístrat, aconseguint expulsar-ho d'Atenes per segona vegada, en negar-se aquest últim a tenir fills amb la seva filla, posant fi a la segona tirania de Pisístrat.
Mègacles va rivalitzar al voltant del 560aC amb Hipòclides , un antic arcont d'Atenes, per casar-se amb Agarista, filla del tirà de Sició, Clístenes. De la seva unió, van tenir dos fills, Hipòcrates el Major i Clístenes. Mègacles i la seva família també van haver d'exiliar-se després d'accentuar-se les diferències amb Pisístrat després de la segona presa del poder per part del tirà.
Hipòcrates, el fill gran, seria el pare d'un altre Mègacles (conegut perquè va ser sotmès a l'ostracisme en el 486aC) i d'una filla, també anomenada Agarista, que en contreure matrimoni amb Xàntip seria la mare de Pèricles i d'Arifró. Aquest Arifró seria el pare de Hipòcrates d'Atenes triat strategos (general) en el 424aC i mort aquest mateix any.
El fill menor, Clístenes, segons Plutarc, seria el pare de Dinòmaca, mare d'Alcibíades.
Per tant, Mègacles II, de vegades anomenat Mègacles el Major, va ser besavi tant de Pèricles com d'Alcibíades.
Fill de Alcmeón, net de Mègacles I i membre de la família dels Alcmeònides.